

REPUBLIKA SLOVENIJA

**MINISTRSTVO ZA OKOLJE, PODNEBJE IN ENERGIJO**

INŠPEKTORAT RS ZA OKOLJE IN ENERGIJO

INŠPEKCIJA ZA OKOLJE

Dunajska cesta 58, 1000 Ljubljana T: 01 420 44 88

E: gp.irsoe@gov.si

www.gov.si

**POROČILO O REDNEM INŠPEKCIJSKEM PREGLEDU NAPRAVE, KI LAHKO POVZROČI ONESNAŽEVANJE OKOLJA VEČJEGA OBSEGA**

**Zavezanec:**

MAGNA STEYR, avtomobilski dobavitelj d. o. o.

Cesta Janeza Puha 1, 2312 Orehova vas, MŠ: 7159641000

**Naprava / lokacija:**

- 2.6. naprava za površinsko obdelavo kovin z uporabo elektrolitskih ali kemičnih postopkov z volumnom delovnih kadi (brez izpiranja ) 395 m3 in

- 6.7. dejavnost površinske obdelave snovi, predmetov ali izdelkov z uporabo organskih topil z zmogljivostjo porabe organskih topli 414 tone na leto

**Datum pregleda:** 17.5.2023

**Okoljevarstveno dovoljenj (OVD) št.:**

* Okoljevarstvenega dovoljenja št. 35407-5/2017-49 z dne 21.12.2018
* spremenjeno z odločbo št. 35406-56/2019-5 z dne 12.5.2020.

**Ugotovitve nadzora usklajenosti delovanja z OVD:**

**Ravnanje z odpadki, ki nastanejo zaradi dejavnosti**

Pri pregledu predloži stranka inšpektorici kopijo letnega poročila o nastajanju odpadkov za leto 2022, ki je bilo posredovano na ARSO.

Odpadki, ki se trenutno na lokaciji začasno skladiščijo v minimalni količini (blato iz ČN, embalaža..), so ustrezno skladiščeni predložena je bila evidenca o nastajanju odpadkov in ravnanju z njimi.

Embalaža in odpadna embalaža

Odpadno embalažo, ki ni komunalni odpadek, zavezanec predaja nosilcu sheme za embalažo in odpadno embalažo Slopak d.o.o., s katero ima sklenjeno pogodbo o obveznosti ravnanja z embalažo in odpadno embalažo na DROE.

**Emisije snovi in toplote v vode**

**Industrijske odpadne vode**

Zavezanec ima za čiščenje odpadnih tehnoloških vod zgrajeno lastno čistilno napravo, ki čisti vse tehnološke odpadne vode z območja obratovanja naprave.

Za obratovanje lastne čistilne naprave je izdelan Poslovnik in se vodi Obratovalni dnevnik v skladu s predpisi o emisiji snovi in toplote pri odvajanju odpadnih vod v vode in javno kanalizacijo.

Upravljavec naprave ne obremenjuje okolja čezmerno.

Monitoring odpadnih vod se izvaja, v letu 2023 so opravili že 2 meritvi.

Z muljem iz lastne čistilne naprave in z muljem iz oljnih lovilcev se ravna v skladu s predpisi, ki urejajo ravnanje z odpadki in vodi vse predpisane evidence.

**Podzemne vode**

Letos so opravili že eno meritev.

**Emisije snovi v zrak**

Upravljavec naprave zagotavlja izpuščanje zajetih emisij snovi v zrak preko definiranih izpustov navedenih v točki 2. OVD, mejne vrednosti so definirane v točki 2.2. OVD in sicer :

Prve meritve emisij snovi v zrak so bile opravljene v letu 2019.

Oceno letnih emisij snovi v zrak, katero jim je izdelal EKO ekoinženiring d.o.o., zadnja za leto 2022, ki so jo do 31. 3. 2023 posredovali na ARSO-

Ugotovitev je, da mejne emisijske vrednosti na nobenem od emisijskih mest niso bile prekoračene.

Bilanco uporabljenih organskih topil so predložili na ARSO.

**Emisije hrupa**

Predloženo je bilo Poročilo o obratovalnem monitoringu hrupa v okolju za industrijski obrat MAGNA STEYR d.o.o., Orehova vas - Št. poročila: CEVO – 20326/2022. Iz izračuna kazalcev hrupa – glej poročilo: Stran: 17 od 44 je razvidno, da obratovanje virov hrupa na območju IED obrata MAGNA STEYR d.o.o. NE POVZROČA preseganje mejnih vrednosti kazalcev hrupa in koničnih ravni hrupa za vire hrupa za območje s IV. stopnjo varstva pred hrupom.

Upravljalec mora zagotoviti izvajanje obratovalnega monitoringa vsako tretje koledarsko leto (glej stran 18- možnost opustitev obratovalnega monitoringa mora biti zavedena v OVD).

**Monitoring tal**

Je bil opravljen v prvem letu po začetku obratovanja v mesecu juliju na vzorčnih mestih 6.3.2. izreka OVD, številka poročila 182/2020 z dne 31.3.2020 Talum d.o.o. Kidričevo. Naslednji monitoring po OVD je leta 2029.

**Zaključki / naslednje aktivnosti:**

Proizvodni proces je bil ustavljen dne 6.3.2023 ( sporočilo je na inšpektorat prispelo po e- pošti dne 2.3.2023 ).

V času prekinitve obratovanja naprave se postopoma izpraznjujejo kadi, v katerih so se uporabljali kemični ali elektrolitski postopki.

Pri inšpekcijskem pregledu upravljavca naprave MAGNA STEYR d.o.o. je bilo ugotovljeno, da upravljavec kljub prekinitvi proizvodnje strmi k izpolnjevanju vseh obvezujočih zavez z določbami OVD.

Na ministrstvo je podana vloga za mirovanje OVD po 123. členu ZVO-2, ter obvestilo o nameri sprememb v objektu MB02.

Ugotovljeno je bilo, da zavezanec izpolnjuje obveznosti iz OVD.

Naslednji redni inšpekcijski pregledi bodo pri zavezancu opravljeni v skladu s planom Inšpektorata oz. po potrebi.